Gaming ÜrünlerGaming EkipmanlarBloody T6 Winner Optik Multi Core Metal 4000CPI
Gigabyte Aorus M4 6400 Dpı Optik Rgb Gaming Mouse Goeie nuus vir diegene met geliefdes in die buiteland | Maroela Media
Wêreldwyd, ŉ inisiatief van die burgerregte-organisasie AfriForum, bied die afgelope vyf jaar ŉ aanlyn tuiste vir Suid-Afrikaners wat hulself in die buiteland gevestig het.
Volgens Sue-Ann de Wet, AfriForum se projekkoördineerder vir Suid-Afrikaanse Diaspora, is Wêreldwyd die ideale platform vir elke Suid-Afrikaner wat tans in die buiteland woon, maar graag steeds in ware voeling wil bly met sy tuisland.
“Die inisiatief behels ŉ webtuiste wat mense help om op hoogte te bly met nuusgebeure in Suid-Afrika. Hier kan hulle ook betroubare advies kry, sommer net saamkuier, hul ervarings deel en meer vertel oor die interessante plekke waar hulle woon en werk.”
Sy vertel voorts dat die Wêreldwyd-span deeglike navorsing gedoen het oor wat vir Suid-Afrikaners in die buiteland belangrik is en dat dit juis dié inligting is wat op die webwerf beskikbaar is. Dit sluit in aktuele plaaslike nuus, bydraes (foto’s en stories) van Suid-Afrikaners wat op interessante plekke in alle uithoeke van die aarde woon.
Die webwerf bied ook ŉ enig-in-sy-soort Wêreldgids waar Suid-Afrikaners in die buiteland inkopies kan doen vir eg Suid-Afrikaanse produkte soos biltong, Ouma-beskuit, tradisionele blatjang. Dit bevat ook ŉ databasis met die besonderhede van besighede en restaurante wat Suid-Afrikaanse kos voorsit, persone wat hulp bied met finansiering, asook die name van Suid-Afrikaanse prokureurs in die buiteland.
“Die Wêreldgids het ten doel om mense wat in die buiteland vreemd voel, te help om ander Suid-Afrikaners te ontmoet en terselfdertyd hul ondernemings te ondersteun. Die vraag na ŉ meer verbruikersvriendelik en interaktiewe gids het gegroei en Suid-Afrikaners in die buiteland kan ook nou hul ondernemings self gratis in die Wêreldgids laat opneem.”
Wêreldwyd het ook ŉ gratis weeklikse nuusbrief, Kollig, waarop mense gratis kan inteken wat berigte van Maroela Media, vars nuus van feeste en bekende Suid-Afrikaanse kunstenaars wat elders optree, asook belangrike inligting oor burgerskap, paspoorte, belasting en so meer insluit.
“Wêreldwyd wil vir jou die platform skep om saam met ander Suid-Afrikaners oor die wêreld heen te kuier, soos net Suid-Afrikaners kan,” meen De Wet.
• Vir verdere inligting besoek Wêreldwyd op Facebook
• Om in te teken vir die gratis nuusbrief, stuur ŉ e-pos aan [email protected]
• Registreer jou onderneming op Wêreldwyd se Wêreldgids
• Vir enige verdere navrae stuur ŉ e-pos aan [email protected]